Държавен вестник, бр. 21, 2024 г., стр. 19

БРОЙ  21	
Д Ъ Р Ж А В Е Н  В Е С Т Н И К 	
СТР.  19  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ 
И СЪДИЛИЩА
АГЕНЦИЯ ЗА ХОРАТА С УВРЕЖДАНИЯ
КЪМ МИНИСТЕРСТВОТО НА ТРУДА 
И СОЦИАЛНАТА ПОЛИТИКА
ЗАПОВЕД № 0023-1818 
от 29 февруари 2024 г.
На основание чл. 5, ал. 1, т. 9 от Устройствения 
правилник на Агенцията за хората с увреждания и 
чл. 37, ал. 1 от Правилника за прилагане на Закона 
за хората с увреждания утвърждавам:
I. Методика за финансиране на целеви проекти 
на специализирани предприятия и кооперации на 
хората с увреждания по чл. 49 от Закона за хората 
с увреждания (Методика) и приложенията към нея:
1. Формуляр за кандидатстване по Методика за 
финансиране на целеви проекти на специализирани 
предприятия и кооперации на хората с уврежда-
ния по чл. 49 от ЗХУ, Глава втора. Проекти със 
социална насоченост – приложение № 1;
2. Бюджет на проектно предложение по Глава 
втора. Проекти със социална насоченост – при-
ложение № 2;
3. Структура и съдържание на инвестиционния 
бизнес проект по Глава трета – приложение № 3; 
4. Формуляр за кандидатстване по Методика за 
финансиране на целеви проекти на специализирани 
предприятия и кооперации на хората с уврежда-
ния по чл. 49 от ЗХУ, Глава трета. Проекти със 
стопанска насоченост – приложение № 4;
5. Бюджет на проектно предложение по Глава 
трета. Проекти със стопанска насоченост – при-
ложение № 5;
6. Декларация за липса на обстоятелства по 
чл. 9, ал. 1, т. 2, 3, 4 и 6 – приложение № 6;
7. Декларация за наличие на собственост върху 
сградата или на части от нея – приложение № 7.
II. С настоящата заповед се отменя Заповед 
№ 0023-2511 от 11.06.2019 г. на изпълнителния 
директор на Агенцията за хората с увреждания.
Настоящата заповед да се сведе до знанието на 
отговорните служители и заинтересованите лица 
за сведение и изпълнение.
Изпълнителен директор: 
Г. Йорданов
МЕТОДИКА
за финансиране на целеви проекти на специ-
ализирани предприятия и кооперации на хората 
с увреждания по чл. 49 от Закона за хората с 
увреждания
Г л а в а  п ъ р в а
ОБЩИ ПРАВИЛА
Раздел I 
Основни положения
Чл. 1. Тази Методика има за цел:
1. създаване на необходимата организация за 
провеждане на конкурси за предоставяне на целево 
финансиране от Агенцията за хората с уврежда-
ния (АХУ) на специализирани предприятия и 
кооперации на хората с увреждания, отговарящи 
на изискванията на чл. 49 от Закона за хората с 
увреждания (ЗХУ);
2. изграждане на цялостна система за оценка и 
класиране на конкурсни предложения, представяни 
от специализираните предприятия и кооперации 
на хората с увреждания и в съответствие с разпо-
редбите на чл. 49 от ЗХУ.
Чл. 2. (1) Кандидатстващите с проектни предло-
жения по тази Методика специализирани предпри-
ятия и кооперации на хората с увреждания, които 
по-нататък за краткост се наричат „специализирани 
предприятия“, трябва да са вписани в регистъра 
по чл. 83, ал. 1 от ЗХУ.
(2) Кандидатът трябва да има приключени 
минимум три пълни календарни месеца като ре-
гистрирано в АХУ специализирано предприятие 
по чл. 83, ал. 1 от ЗХУ.
(3) Когато едно специализирано предприятие е 
било заличено от Регистъра на специализираните 
предприятия и кооперации на хората с уврежда-
ния, след което то отново бъде вписано в него, се 
прилагат разпоредбите на ал. 2.
Чл. 3. (1) Кандидатите могат да кандидатстват с 
едно проектно предложение по Глава втора. Проекти 
със социална насоченост, и/или с едно предложение 
по Глава трета. Проекти със стопанска насоченост, 
в рамките на един обявен от АХУ конкурсен кръг.
(2) В рамките на една календарна година може 
да бъде финансирано само по едно проектно пред-
ложение по Глава втора и по Глава трета.
(3) Участието в конкурса е индивидуално. 
Съвместни предложения на две и повече специ-
ализирани предприятия не се допускат до участие 
в конкурса.
Чл. 4. Когато конкурсно предложение се пред-
ставя за оценка на дата и час, в т.ч. и датата и часа 
на пощенското клеймо на подателя, по-късна от 
датата и часа, обявени за крайни за съответния 
конкурс, то не се допуска до участие в конкурса. 
Чл. 5. Специализираните предприятия, реали-
зирали и/или реализиращи проекти, финансирани 
от АХУ, могат да участват в последващи конкурси 
при изпълнение на следните условия:
1. предходните проекти са приключени успеш-
но или неприключените все още не се оценяват 
като рискови по отношение на окончателното 
им завършване съгласно издадените констативни 
протоколи;
2. придобитите по предходни проекти дъл-
готрайни активи, както и лицата, на които са 
повишени квалификационните умения, активно 
и ефективно се използват в текущата дейност на 
кандидатстващото специализирано предприятие;
3. с новия проект не се иска финансиране за 
постигане на резултати, които е трябвало да се 
постигнат с реализацията на предходен проект.
Чл. 6. (1) При изготвяне на конкурсните пред-
ложения се спазват изискванията за максимален 
размер на отпусканото от АХУ финансиране. 
Неспазването на това изискване в конкурсното 
предложение може да доведе до намаляване на 
исканото от кандидата финансиране за сметка на 
негово собствено участие.